OpenLLM-France/wikimedia huggingface dataset:
# Boletus edulis f. citrinus

Boletus edulis f. citrinus Boletaceae familiako onddo espezie bat da. Jangarri ona da, baina oso urria delako ez biltzea gomendatzen da.
Sinonimoak: Boletus edulis var. citrinus, Boletus venturii, Boletus citrinus.

## Deskribapena

Kapela: 8 eta 12 cm bitarteko diametrokoa. Hemisferikoa, oso erregularra, horia, horixka, nabarmenagoa ertzerantz.
Tutuak: Zuriak gero krema kolorekoak, amaieran hori-oliba antzeko kolorekoak.
Poroak: Tutuen kolore berekoak.
Himenioa: Boletus edulis tipikoak duen bezalakoa.
Hanka: 7 eta 12 cm bitarteko garaierakoa eta 3 eta 5 cm bitarteko diametrokoa, borra forma oso erregularrarekin luzera osoan, eta sekzio eliptiko bereizgarriarekin. Erretikulu garbiarekin.
Haragia: Zurixka eta kolorez aldatzen ez dena.
Etimologia: Citrinus epitetoa latinetik dator, zedroa esan nahi duen “citrus” hitzetik. Bere kolore horiagatik.

## Jangarritasuna

Ezin hobea.

### Nahasketa arriskua

Boletus edulis delakoarekin, honek kapelaren azala marroi-gaztaina kolorekoa du, Amanita citrina-k kolore antzekoa du, baina ez tuturik, orriak ditu eta hankan eraztuna eta bolba.

## Sasoia eta lekua

Uda erditik udazken erdira. Urria eta ez oso ezaguna. Mediterraneoko basoetan, estrepak dituen artadietan, artelatzetan, hariztietan. Batez ere lurzoru azidoetan.

### Banaketa eremua

Pirinioak, Frantzia, Espainia, Austria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 700 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Boletus edulis f. citrinus: GBIF—the Global Biodiversity Information Facility.

## Kanpo estekak

* Datuak: Q131310475
# Erlak

Erlak Benantxi Eizagirrek eta Lourdes Agirregomezkortak osatu zuten Erlak bikotea, 1968ko udan. Berehala jaso zuten lehen saria, Euskal Abeslarien I. Sariketan gailendu baitziren Alegian (Gipuzkoa), taldeen mailan. Benito Lertxundi eta Julen Lekuona ziren epaimahaikideen artean. Bikotearen kanturik ezagunena "Kennedy" izan zen.

## Taldea

Gipuzkoan eman zituen kontzertu gehienak Erlak bikoteak. Ehun inguru egin zituen lehen urtebetean, horietako lauzpabost Bizkaian, eta bakan batzuk Ipar Euskal Herrian. Musika "modernua eta gaurkoa" egin nahi zuten, "antziñako musika, garai baterako izan arren, ez genuke nai lengo moldeetan gelditu", zioten elkarrizketa batean (1).
Atzerriko kanta famatuenak euskaraz abesten hasi ziren, beste kantari garaikide askok egin zuten bezala, baina gero kantu propioak sortzen hasi ziren, Jose Angel Legorbururen laguntzaz. Hain zuzen, Legorburuk sortu zuen Erlak bikotearen kantu ezagunenaren doinua, "Kennedy", Joshua Fit the Battle of Jericho herrikoian oinarrituta. Hitzak, berriz, Imanol Urbieta zarauztarrak idatzi zituen. Kantuak arrakasta handia izan zuen, eta hainbat urte geroago Negu Gorriak taldeak haren zati bat erabili zuen "J.F.K." abestian, Erlak-en kantuaren berri emanez ezagutzen ez zuten belaunaldi gazteei. Lau kantuz osaturiko disko txiki bat baino ez zuen argitaratu, Cinsa diskoetxearekin. Imanol Urbietak zuzendutako Nahia orkestrak lagundu zien grabazioan, gitarraz, baxuaz, saxofoiaz, pianoaz eta bestelako instrumentu batzuez jantziz abestiak. Hala ere, Joxemari Iriondo kazetariaren ekimenari esker Loiolako Herri Irratian gehiago izan ziren grabatutako kantuak: "Ur goxoa", "Lotsatuta", "Soro batean", "Aita eta ama", "Hilen ezkila", "Elurra", "Jauna"...

## Erreferentziak

* Edukiaren zati bat «Erlak» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Datuak: Q12257042
# Joshua Fit the Battle of Jericho

Joshua Fit the Battle of Jericho (maiz, "Joshua Fought the Battle of Jericho") afroamerikar kulturako gospel kanta herrikoia da.
Uste da abestia XIX. mendearen hasieran esklabo beltzek konposatu zutela. Jay Robertsek 1865ean erregistratu zela ematen du. Lehen grabazioa Harrod's Jubilee Singers taldeak egin zuen, 1922an, Paramount Recordsen estudioetan. Paul Robesonek 1925ean, Mahalia Jacksonek 1958ean, Elvis Presleyk 1960an edo Hugh Lauriek 2011n bertsioak egin dituzte. Euskal Herrian Erlak bikoteak Kennedy izenarekin bertsioa egin zuen, 1969an.

## Erreferentziak

* ↑ (Gaztelaniaz) «Joshua Fought the Battle of Jericho» ||: Recurso Coral (Noiz kontsultatua: 2024-11-23).
* ↑ «Paramount Race Series (12000 - 12500): 78rpm numerical listing discography» www.78discography.com (Noiz kontsultatua: 2024-11-23).
* ↑ «Kennedy» www.badok.eus (Noiz kontsultatua: 2024-11-23).

## Kanpo estekak

* Datuak: Q749116
* Multimedia: Joshua Fit the Battle of Jericho / Q749116
# Volnovakha

Volnovakha (ukraineraz zein errusieraz: Волноваха) de facto Donetsk Herri Errepublikako herri bat da; de jure Donetsk Oblastekoa, Ukrainan. De jure Volnovakha Raioneko administrazio-zentro gisa jarduten zuen, Donetsk Oblasteko 18 barrutietako bat. 2022ko Ukrainako errusiar inbasioa baino lehen, herriak 21,441ko biztanleria zuen, 2021eko estimazioei jarraiki.
Inbasioan zehar, herriko azpiegitura asko larriki kaltetu ziren; hala, informazio-iturri ezberdinek herria "suntsitu" bezala deskribatu zuten. 2022ko martxoaren 12an, Pavlo Kyrylenko-k, Donetsk Oblasteko Gobernadoreak, herria erabat suntsiturik zegoela baieztatu zuen.

## Erreferentziak

* ↑ Diana Hodali, Mariupol and Volnovakha: Besieged cities appeal for help, Deutsche Welle (March 5, 2022).
* ↑ Heavy fighting leaves much of Volnovakha in ruins. Euronews March 12, 2022.
* ↑ (Ingelesez) «Ukraine war: Zelensky says 1,300 Ukrainian troops killed since invasion» BBC News.

## Kanpo estekak

* Herri-webgunea
* Volnovakhako raiderzhadministrationaren webgune ofiziala
* Volnovahako Udalaren webgune ofiziala
* Datuak: Q3562943
* Multimedia: Volnovakha / Q3562943
# Kumbaya

Kumbaya (berez Come by Here, eusk. 'etorri hona') afro-amerikar abesti herrikoia da. Hego Carolina eta Georgiako uharteetako Gullah kulturaren ingurunean jaio zen.

## Musika

| | «Come By Here / Kum Ba Ya / Kumbaya» 1926ko grabazioa, lehendabizikoa |
| Arazoak fitxategi hau entzuteko? Ikus multimedia laguntza. ||

## Kanpo estekak

* Datuak: Q1421644
# Yankee Doodle

Yankee Doodle estatubatuar martxa militar abertzale ezagun bat da.
Abestiaren jatorria Ameriketako Estatu Batuen Independentzia Gerra garaian dago. Berez abesti hau britainiar soldaduek gaizki antolatutako estatubatuarrei yankeei ziria sartu edo barre egiteko sortutako abestia da. Uste denez, abestiaren doinua Lucy Locket abestian oinarritzen omen da. Beste bertsio baten arabera, Yankee Doodle abestiaren hitzak Britainiar Gudarosteko Richard Shuckburgh doktoreak idatzi omen zituen.

## Hitzak

| Ingeleraz Yankee Doodle went to town, A-Riding on a pony; He stuck a feather in his hat, And called it macaroni*. Yankee Doodle, keep it up, Yankee Doodle dandy; Mind the music and the step, And with the girls be handy! Macaroni: Garai haietan modan zegoen hitza zen, euskaraz inozo esan nahiko luke. | Euskaraz Yankee ergela hirira joan zen, bere poni gainean zihoala; Bere kapelan luma bat jarri zuen, eta inozo deitu zion. Yankee ergela, segi ezak horrela, Yankee ergel jauna; Oroitu ezak musika eta pausoak, Eta neskekin izan galai! |

## Kanpo estekak

* Yankee Doodle martxa entzungai (Ingelesez)
* Yankee Doodle abestia entzungai eta hitzak irakurgai (Ingelesez)
* Datuak: Q733940
* Multimedia: Yankee Doodle / Q733940
# This Land Is Your Land

This Land Is You Land (Euskaraz Lur Hau Zure Lurra Da) Ameriketako Estatu Batuetako folk abesti ospetsuenetako bat da. Bere hitzak 1940eko hamarkadan zehar Woody Guthrie folk musikariak idatzi zituen. 2002an Ameriketako Estatu Batuetako Kongresuaren Liburutegian Grabaketa Erregistro Nazionalan gordeta edukitzeko urtero aukeratzen diren 50 grabaketetako bat izan zen. Aipatzekoa ere bada gaur egun herrialde honetako ikastetxe ugaritan abestu ohi dela, honela jende askok sarritan ereserki ez ofizial gisara ere jo izan duelarik.

## Hitzak

| This land is your land, this land is my land From California to the New York Island From the Redwood Forest to the Gulf Stream waters This land was made for you and me. As I went walking that ribbon of highway I saw above me that endless skyway I saw below me that golden valley This land was made for you and me. I roamed and I rambled and I followed my footsteps To the sparkling sands of her diamond deserts While all around me a voice was sounding This land was made for you and me. When the sun came shining, and I was strolling And the wheat fields waving and the dust clouds rolling A voice was chanting, As the fog was lifting, This land was made for you and me. This land is your land, this land is my land From California to the New York Island From the Redwood Forest to the Gulf Stream waters This land was made for you and me. | Lur hau zure lurra da, lur hau nire lurra da Kaliforniatik New York uhartera Redwood Forest basotik Golkoko itsaslasterreko uretaraino Lur hau zuretzat eta niretzat egina dago. Autobidearen ertzetik oinez nihoala Zeru mugagabea nire gain ikusten nuen Nire azpian urrezko harana ikusten nuen Lur hau zuretzat eta niretzat egina dago. Ni kuxkuxean eta ibiliz eta nire oin urratsak jarraitzen nenbilen Diamantezko basamortuetako hondar apartsuari Nire inguruan ahots bat ohiukatzen zegoen bitartean Lur hau zuretzat eta niretzat egina dago. Eguzkia dizdiratsua atera zenean, eta oinez nebilela Eta gari soroak agurtuaz eta hondar lainoak biraka Ahots batek garraixi egin zuen, lainoa altxatuz zihoanean, Lur hau zuretzat eta niretzat egina dago. Lur hau zure lurra da, lur hau nire lurra da Kaliforniatik New York uhartera Redwood Forest basotik Golkoko itsaslasterreko uretaraino Lur hau zuretzat eta niretzat egina dago.' |

## Kanpo estekak

* This Land Is Your Land abestia Youtuben entzungai (Ingelesez)
* Datuak: Q2309808
* Multimedia: This Land Is Your Land / Q2309808
# The Yellow Rose of Texas

The Yellow Rose of Texas (euskaraz Texaseko Larrosa Horia) Ameriketako Estatu Batuko abesti ereserki eta abertzale bat da. Hain zuzen ere, Texaseko Independentzia Gerra garaian sortua izan zela esan ohi da. Lehenbiziko aldiz 1856. urtean argitaratu zen.

## Kanpo estekak

* The Yellow Rose of Texas abestia entzungai (Ingelesez)
# Ein Loch ist im Eimer

Ein Loch ist im Eimer (eusk. 'nire pertzean zulo bat dago') alemaniar haur-kanta herrikoia da.

## Musika

| | «Ein Loch ist im Eimer» |
| Arazoak fitxategi hau entzuteko? Ikus multimedia laguntza. ||

## Hitzak

| 1.) Wenn der Beltz em Loch hat – stopf es zu meine liebe Liese – 2.) Womit soll ich es zustopfen – mit Stroh, meine liebe Liese – 3.) Wenn das Stroh zu lang ist – hack es ab, meine liebe Liese – 4.) Womit sol ichs abhacken – Mit den Beil meine liebe Liese – | 5.) Wenn das Beil zu stumpff ist – lass schleiffen meine liebe Liese – 6.) Worauf sol ich es schleiffen – auf den Stein meine liebe Liese – 7.) Wenn der Stein so drucken ist – thu Wasser drauff meine liebe Liese – 8.) Womit sol ichs drauff machen – mit den diedel diedel deygen – |

## Kanpo estekak

* Datuak: Q846951
* Multimedia: Ein Loch ist im Eimer / Q846951
# The Wild Rover

The Wild Rover (euskaraz "Ibiltari Basatia") Irlandan oso ospetsua den abesti herrikoia da. Oso ohikoa da taberna edo jende bilkuretan entzutea.

## Bertsioak

Talde eta abeslari ugari bestsionatu dute The Wild Rover abestia, haien artean:
* Bizardunak, Nafarroa, gure aberria izeneko abestian
* The Clancy Brothers
* Cruachan
* Dropkick Murphys
* The Dubliners The Dubliners 1964ean
* The Pogues, 2004ean egindako bere debut albunaren remasterizazioan Red Roses For Me
* The Wolfe Tones

## Hitzak

| Ingeleraz I've been a wild rover for many's the year, and I spent all me money on whiskey and beer. And now I'm returning with gold in great store, and I never will play the wild rover no more. (Chorus): And it's no, nay, never! No, nay, never, no more, will I play the wild rover. No (nay) never no more! I went to an alehouse I used to frequent, and I told the landlady me money was spent. I asked her for credit, she answered me "nay, such a custom as yours I could have any day". (Chorus) I took from me pocket ten sovereigns bright, and the landlady's eyes opened wide with delight. She said "I have whiskeys and wines of the best, and the words that I told you were only in jest". (Chorus) I'll have none of your whiskeys nor fine Spanish wines, For your words show you clearly as no friend of mine. There's others most willing to open a door, To a man coming home from a far distant shore. (Chorus) I'll go home to me parents, confess what I've done, and I'll ask them to pardon their prodigal son. And when they've caressed me as oft times before then I never will play the wild rover no more. (Chorus) | Euskaraz Urte askoz noraezean ibili den ibiltari basatia izan naiz, eta nere diru guztia whiskey eta garagardoan xahutzen nuen. Eta orain urrearekin biltegi handira itzuli naiz, eta inoiz ez naiz abenturazale basati berriz ere izango. (Bis): Eta ez, ez, inoiz berriz ere ez! Ez, ez, inoiz berriz ere ez, abenturazale basatia izango. Ez (ez) inoiz berriz ere ez! Garagardotegira joaten nintzen, ohitura nuenez, eta bertako etxekoandreari dirurik ez nuela esaten nion. Mailegu batetaz galdetzen nion, berak "ezetz" erantzunez, zu bezalako bezeroa edozein egunetan izan nezake". (Bis) Nere poltsikotik hamar txanpoi atera, eta etxekoandrearen begiak atseginez erabat ireki ziren. Esanaz "Whiskey eta ardo ezin hobeak ditut, eta esan nizkizun hitzak txantxa bat besterik ez ziren". (Bis) Ez zuen inolako zure whiskey eta Espainiar ardorik izan, Zure hitzek nere laguna ez zarela garbi erakusten didate. Atea irekitzen zu baino prestuagoak direnak badaude, Kostalde urrunetik etxera datorren gizonari. (Bis) Nere gurasoen etxera jonago naiz, egin dudana aitortzera, eta joandako bere semearentzat barkamena eskatzera. Eta ohi bezala kontsolatzen nautenean orduan ez naiz abenturazale basatia berriz ere izango. (Bis) |

## Kanpo estekak

* Datuak: Q2301047
* Multimedia: The Wild Rover (song) / Q2301047
# Dixie (abestia)

Dixie, baita I Wish I Was in Dixie edota Dixie's Land izenez ezagutua (euskaraz: «Dixien egotea nahiko nuke edota Dixie Lurraldea») estatubatuar martxa militar eta abesti herrikoi bat da, 'Dixie' hitza Hegoaldeko Estatu Batuen sinonimoa da, berez Ameriketako Estatu Konfederatuen ereserki ez ofiziala izan zen.

## Kanpo estekak

* Datuak: Q1231722
* Multimedia: Dixie (song) / Q1231722
* Dixie martxa entzungai (Ingelesez)
* Dixie martxa bere hitzak abestuta entzungai (Ingelesez)
# The Battle Hymn of the Republic

The Battle Hymn of the Republic (euskaraz Errepublikaren Gudu Ereserkia) 1861. urtean Julia Ward Howe idazle eta ekintzaileak idatzitako ereserki abolizionista bat da.
Ameriketako Estatu Batuetako Gerra Zibilan ospetsu eta asko abestua bilakatu zen, noski, betiere Iparraldeko edo Batasunaren aldek gudarosteen artean, hots, esklabotzaren aurkakoen artean. Aldiz, Hegoaldeko Estatu Batuak edo Ameriketako Estatu Konfederatuetan Dixie ereserkia jaun eta jabe zen.

## Hitzak

Mine eyes have seen the glory of the coming of the Lord: He is trampling out the vintage where the grapes of wrath are stored; He hath loosed the fateful lightning of His terrible swift sword: His truth is marching on.
(Bis) Glory, glory, hallelujah! Glory, glory, hallelujah! Glory, glory, hallelujah! His truth is marching on.
I have seen Him in the watch-fires of a hundred circling camps, They have builded Him an altar in the evening dews and damps; I can read His righteous sentence by the dim and flaring lamps: His day is marching on.
(Bis)
I have read a fiery gospel writ in burnished rows of steel: "As ye deal with my contemners, so with you my grace shall deal; Let the Hero, born of woman, crush the serpent with his heel, Since God is marching on."
(Bis)
He has sounded forth the trumpet that shall never call retreat; He is sifting out the hearts of men before His judgment-seat: Oh, be swift, my soul, to answer Him! be jubilant, my feet! Our God is marching on.
(Bis)
In the beauty of the lilies Christ was born across the sea, With a glory in His bosom that transfigures you and me: As He died to make men holy, let us die to make men free, While God is marching on.
(Bis)
He is coming like the glory of the morning on the wave, He is Wisdom to the mighty, He is Succour to the brave, So the world shall be His footstool, and the soul of Time His slave, Our God is marching on.
(Bis)

## Kanpo estekak

* The Battle Hymn of the Republic ereserkia entzungai (Ingelesez)
* Datuak: Q583210
* Multimedia: Battle Hymn of the Republic / Q583210
# Zorionak zuri

Zorionak zuri urtebetetze ospakizunean abestu ohi den abesti herrikoia da, ingelesezko Happy birthday to you abestiaren euskarazko bertsioa.
Ingelesezko abestien artean ospetsuena da Happy birthday to you (halaxe dago jasota Errekorren Guinness Liburuan), hizkuntza askotara itzulia izan da, eta ingeles hiztunak ez diren herrialdeetan ere jatorrizko ingeles hitzekin abesten da askotan. Jatorrizko abestia 1893an Patty Hill eta Mildred Hill estatubatuar ahizpek sortu eta idatzi zuten. Biak lanbidez irakasle zirenez, abestia ikasleek ikasgelan agurra egin ziezaieten sortu zuten. Jatorrizko izenburua Good morning to all («Egun on denoi») izan zen.
Abestia domeinu publikoan dago Ameriketako Estatu Batuetan eta Europar Batasunan. Warner Chappell Music saiatu zen lizentzia zuela aldarrikatzen, baina 2015ean egindako epaiketa batean ez zieten arrazoia eman eta 14 milioi dolar itzuli behar izan zituen.

## Hitzak
### Euskarazko bertsioa

    Zorionak zuri,
    zorionak beti,
    zorionak, Edurne,*
    zorionak beti.
*Urteak egin dituen pertsonaren izena

### Ingelesezko bertsioa
#### Ezagunena: Happy Birthday

    Happy Birthday to You,
    Happy Birthday to You,
    Happy Birthday, Mr. President,*
    Happy Birthday to You.
*Urteak egin dituen pertsonaren izena

#### Jatorrizkoa: Good Morning to All

    Good morning to you,
    Good morning to you,
    Good morning, dear children,
    Good morning to all.

## Aldaerak

1934an jaiotako Peter Heidrich alemaniar konposatzaileak Zorionak zuriren aldaerak izenburuarekin sokazko laukoterako egokitzapen bat sortu zuen, osagai hauek nahasita: Bach, Haydn, Wolfgang Amadeus Mozart, Beethoven, Schumann, Brahms, Wagner, Antonín Dvořák eta Max Reger musikarien musika, Vienako musika, Hollywoodeko musika, jazza, tangoa eta hungariar musika.

## Erreferentziak

* ↑ (Ingelesez) Hill, Mildred J.. (1896). Song Stories for the Kindergarten. Clayton F. Summy Company (Noiz kontsultatua: 2021-01-15).

## Ikus, gainera

* Zorionak, Kaxiano lizartzar musikariaren abestia.

## Kanpo estekak

* Datuak: Q167545
* Multimedia: Happy Birthday to You / Q167545
# House of the Rising Sun

House of the Rising Sun edo Rising Sun Blues (euskaraz Eguzkia jaiotzen den etxea) Ameriketako Estatu Batuko folk abesti bat da. Bere gaia New Orleans hiriko bizimodu latza da. Ezagutzen den abesti honen grabatutako bertsiorik zaharrena 1934. urtean grabatutakoa da, halere bertsiorik arrakastatsuena 1964. urtean The Animals britainiar musika taldeak moldatutakoa da.

## Kanpo estekak

* The Animals musika taldearen House of the Rising Sun abestiaren bertsioa entzungai (Ingelesez)
* Datuak: Q478928
# Flowers of Edinburgh

Flowers of Edinburgh Eskoziako abesti edo dantza doinu herrikoi bat da. Jatorriz biolinez jotzeko konposatu zen, halere gaur egun akordeoi nahiz banjoz ere jo izan ohi da Gerora eta eskoziar emigrazioaren eraginez Estatu Batuak eta Kanadan ere jo izan da.

## Kanpo estekak

* Flowers Of Edinburgh / Dance The Baby! / Snouts And Ears / The Hopeful eskoziar abesti edo doinu herrikoiak entzungai
* Flowers Of Edinburgh biolinez joa
* Datuak: Q5462321
# I Am A Man Of Constant Sorrow

I Am A Man Of Constant Sorrow (euskaraz Etengabeko Atsekabedun Gizon Bat Naiz) Ameriketako Estatu Batuko Kentucky estatuko ia osoki itsua zen Dick Burnett biolinjoleak grabatutako folk abesti bat da. Berez, abestia 1913an Richard Burnett delako batek "Farewell Song" ("Agur Kanta") liburuan inprimatu zuen. 1928an Emry Arthur musikariak lehenbiziko aldiz grabatu zuen. Bob Dylan abeslariak ere abestu izan du.
2000. urtean Coen anaiek zuzendutako O Brother, Where Art Thou? filmako soinu bandan agertu izanak abesti hau mundu mailan ospetsu bilakatu zuen. Filma honetako bertsioa Soggy Bottom Boys musika taldeak jo zuen, aldiz George Clooney, John Turturro eta Tim Blake Nelson aktoreek preso iheslari-abeslarien paperak antzeztu zituzten.

## Kanpo estekak

* I Am A Man Of Constant Sorrow abestia entzungai (Ingelesez)
* Datuak: Q2701385
# Bluegrass

Bluegrass country generoaren barnea dagoen musika estilo edo azpigenero bat da eta XX. mendearen erdialdera arte hillbilly musika bezala ezagutzen zen, alegia AEBetan hillbilly ezizenez ezagutzen den jendearen berezko musika, usadioz Apalatxe mendilerroaren eremuko maila sozial baxuko landa eremuko baserritar txuri txiroen musika baitzen. XVIII. mendean eremu horretara Irlanda (bereziki Ulstergo irlandar-eskoziarrak), Eskozia, Gales eta Ingalaterrako etorkinek eramandako musika herrikoian oinarria du, eta afroamerikarren musikaren elementuak ere bereganatu zituen, bereziki jazzeko inprobisazio saio edo emanaldiak, bai eta blues musikaren hainbat elementu ere.
Gaur egungo izena Kentucky nagusiki estatuaren iparraldean eta neurri apalagoan Ohio estatuaren hegoaldean dagoen Bluegrass eskualdetik datorkio ("Bluegrass region"). Era berean, eskualdeak izena Poa pratensis (ingelesez: Kentucky bluegrass) gramineatik jaso zuen, hain zuzen ere, eskualdean ugaria den landare loreduna.
Bluegrass musikako usadiozko musika-tresnak honakoak dira: biolina, bost kordadun banjoa, gitarra, mandolina eta kontrabaxua, batzuetan gitarra durundatzailea ere gehitzen zaio, eta noizbehinka harmonika eta musugitarra ere bai.
Musika hau zinema agertzen denean beti Apalatxeak eta Estatu Batuetako Hegoaldearekin lotu izan da.

## Musikari nabarmenak

* Alison Krauss
* Bill Monroe
* Earl Scruggs
* The Ditty Bops
* Cherryholmes
* Ricky Skaggs

## Kanpo estekak

* Thunderstruck, AC/DC australiar rock taldearen abestia Steve'n'Seagulls taldeak bluegrass estiloan joa entzungai eta ikusgai. Youtube.com (Ingelesez)
* Bluegrass musikari buruzko dokumentala ikusgai (Ingelesez)
* Datuak: Q213714
* Multimedia: Bluegrass music / Q213714